Roger, Serena op dreef in Melbourne | Netwerk24
20 Januarie 2020 08:24
Roger Federer was Maandag op Melbourne Park goed op dreef. Foto: Getty Images
Die 38-jarige Switser het sy veldtog om ’n 21ste Grand Slam-titel uitstekend begin deur die Amerikaner Steve Johnson in die eerste ronde in Melbourne met 6-3, 6-2, 6-2 te oorrompel.
Federer het in sy eerste mededingende kragmeting sedert sy nederlaag teen die Griek Stefanos Tsitsipas in die ATP-jaareindtoernooi in November vroeg in al drie potte op sy teenstander se afslaan deurgebreek.
Die derde gekeurde Federer het van meet af in winderige toestande uitstekend afgeslaan en die een na die ander wenhou teen Johnson, 75ste op die wêreldranglys, gemoker.
Federer in full flight ?@rogerfederer | #AusOpenpic.twitter.com/ErvP7bHa7O
Spel is weens reën vir ’n ruk vertraag voordat die dak by die Rod Laver Arena toegemaak is.
Federer, wenner van ses titels op Melbourne Park, speel in die tweede ronde teen die wenner van die wedstryd tussen die Franse kwalifiseerder Quentin Halys en Filip Krajinovic van Serwië.
Die belowende Kanadees Denis Shapovalov (13de) was die grootste ongeval in die oggendsessie toe hy deur die Hongaar Marton Fucsovics met 6-3, 6-7 (7/9), 6-1, 7-6 (7/3) geklop is.
* In die vroueloting is Serena Williams en die verdedigende kampioen, Naomi Osaka, blitsvinnig uit die blokke.
Seems like @OlympiaOhanian isn't too worried about her mother's career ?? @serenawilliams | #AusOpenpic.twitter.com/XEvdsW4wT0
Williams, op soek haar 24ste major-titel, het die eerste stel teen haar Russiese teenstander Anastasia Potapova in slegs 19 minute gewen. Sy het haar sege met 6-0, 6-3 in minder as ’n uur behaal.
Osaka het die Tsjeg Marie Bouzkova in 80 minute met 6-2, 6-4 uitgeboender.
Like she never left ??
Meer oor: Australiese Ope | Tennis | Serena Wil­Liams | Roger Federer | Naomi Osaka